laion/Wikipedia-Exotic huggingface dataset:
השריר התת-שכמי

השריר התת-שכמי (TA: Musculus subscapularis) ממוקם בין עצם השכם לבין בית החזה. השריר הוא אחד מארבעת השרירים מסובבי הכתף. השריר פועל על מפרק הזרוע כמסובב לכיוון פנימי של הזרוע וכמקרב של הזרוע וכן בסינרגיה עם יתר מסובבי הכתף כמייצב של המפרק. תחילתו של השריר בגומץ התת-שכמי שבעצם השכם. חלקו המרוחק של השריר נאחז בגבשושית הקטנה של עצם הזרוע. השריר התת-שכמי מעוצבב על ידי שורשי העצב הצוואריים החמישי והשישי (C5, C6) דרך עצב תת-עצם השכם העליון ודרך עצב תת-עצם השכם התחתון (Nervi subscapulares). מדיה וקבצים בנושא השריר התת-שכמי בוויקישיתוף
מצלול (ספרות)

מִצְלוֹל הוא מכלול האמצעים בשירה ובפרוזה המבוססים בעיקר על צליל של מילים ולא על משמעותן. מבחינה טכנית, הגדרה זו כוללת גם את תחום החריזה, אך בשל ההתפתחות הנפרדת של החריזה ושל אמצעים צליליים אחרים, רוב העוסקים בתחום אינם כוללים את החריזה כסוג של מצלול. ערך מורחב – אונומטופיה מילה או צירוף מילים שצלילן מחקה את משמעותן. המילה 'זמזום', למשל, דומה בצלילה לזמזום הדבורה אליו היא מתייחסת. דבר זה נכון למילים רבות נוספות, בעיקר (אך לא רק) כאלו המחקות צלילים. בשירה משמשת לעיתים מילה אונומטופיאית אחת לחידוד המשמעות של מספר מילים קרובות אליה, המשתמשות באותו צליל. ערך מורחב – אליטרציה חזרה על צליל או צירוף צלילים במספר מילים קרובות. הצליל החוזר הוא בדרך-כלל עיצור או מספר עיצורים. הצירופים 'חן וחסד' או 'גד גדוד יגודנו' מהווים אליטרציה. האליטרציה היא אמצעי אמנותי המשמש בשירה הקדומה לאותם תפקידים עבורם שימשו מאוחר יותר החריזה והמשקל: להקל על זכירת הטקסט בעל פה, ולהעניק סיפוק אסתטי לשומעים. ערך מורחב – אסונאנס חזרה על אותו מבנה תנועות עם עיצורים שונים. הצירוף "טָלֶה רָעֵב" הוא אסוננס, שבו החזרה היא על צמד התנועות a-e. בשירה העברית ניתן למצוא דוגמאות רבות לשימוש באסוננס, למשל אצל מאיר ויזלטיר, שכתב ב"שישה שירי נפש" את השורה "כְּמוֹ שֶׁלֶג חָדַש הַנֶפֶש" המשתמש באסוננס להדגשת הדימוי של הנפש לשלג. קרוב לאסוננס, אך לא זהה, הוא החרוז האסוננטי המופיע בסוף הטור השירי. חזרה על אותו מבנה עיצורים עם תנועות שונות. הצירופים "חֶרֶשׁ חָרַשׁ הַחוֹרֵשׁ" או "צרצר מצרצר צרצורו" ("לילה טוב" / יהונתן גפן) הם קונסוננטים, שבהם יש חזרה על העיצורים ח-ר-ש או צ-ר-צ-ר. הקונסוננס אינו אמצעי נפוץ בשירה העברית, בין השאר בשל שיטת יצירת המילים בעברית מתוך השורש הדקדוקי – כך שמילים שבהן חוזרים אותם עיצורים הן במקרים רבים מילים מאותו שורש (למשל בדוגמאות לעיל). האמצעי נפוץ יותר בשירה האנגלית (ובתרגומים ממנה), בין השאר אצל אדגר אלן פו. המשורר וילפרד אוון השתמש רבות בקונסוננס כדי להדגיש את תחושת השבירה והשסע בשיריו על מלחמת העולם הראשונה. ערך מורחב – לשון נופל על לשון לשון נופל על לשון הוא צירוף לשוני שבו ישנן שתי מילים (או יותר) בעלות הגייה דומה (או אותיות שורש דומות) אך משמעותן שונה ולעיתים אף סותרת. אליטרציה אונומטופיה אסונאנס לשון נופל על לשון שמעון זנדבנק, "מַזֶּשִׁיר", כתר, ירושלים, 2002 שמעון בר-אפרת, אמצעים סגנוניים – הצליל והמקצב, הספרייה הווירטואלית של מטח
המחלקה לביטחון המולדת של ארצות הברית

המחלקה לביטחון המולדת של ארצות הברית (באנגלית: The United States Department of Homeland Security, בראשי תיבות: DHS) היא מחלקה בממשל האמריקני הנושאת באחריות להגנה על הטריטוריה של ארצות הברית מפעולות טרור ותגובה לאסונות טבע. היות שמחלקת ההגנה של ארצות הברית אחראית על פעולות צבאיות מחוץ למדינה, המחלקה לביטחון המולדת של ארצות הברית עובדת בשדה האזרחי על מנת להגן על ארצות הברית מתוך, מחוץ ובגבולותיה של המדינה. מטרתה העיקרית של המחלקה היא להתכונן, למנוע ולהגיב למצבי חירום המתייחסים לענייני פנים של המדינה, בעיקר פעולות טרור. עם מעל 200,000 עובדים, המחלקה לביטחון המולדת של ארצות הברית היא הלשכה השלישית בגודלה בארצות הברית. מאז פברואר 2021 מכהן אלחנדרו מיורקס כמזכיר ביטחון המולדת של ארצות הברית. ב-20 בספטמבר 2001, בתגובה לפיגועי 11 בספטמבר, הודיע הנשיא ג'ורג' בוש על הקמת המשרד לביטחון המולדת (Office of Homeland Security) על מנת לרכז את המאמצים לביטחון המולדת, ושבראש המשרד יעמוד טום רידג'. המחלקה עצמה נוסדה ב-25 בנובמבר 2002, והתחילה לפעול באופן רשמי ב-24 בינואר 2003, אך רוב הסוכנויות המרכיבות את המחלקה לא הועברו אליה עד 1 במרץ. אחרי שייסד את המבנה הבסיסי של המחלקה ועבד על מנת לשלב את הגורמים השונים ולגרום למחלקה לתפקד, הודיע רידג' על התפטרותו ב-30 בנובמבר 2004. ג'ורג' בוש הציע את המשרה לממונה על משטרת העיר ניו יורק, ברנרד קריק, אך ב-10 בדצמבר קריק דחה את המינוי מסיבות אישיות וטען שלקיחת המשרה לא תשרת את האינטרסים של המדינה. שירות האזרחות וההגירה של ארצות הברית (USCIS) סוכנות המכס והגנת הגבולות של ארצות הברית (CBP) משמר הגבול של ארצות הברית (USBP) רשות אבטחת התעבורה של ארצות הברית (TSA) משמר החופים של ארצות הברית כוח המשימה להגנה על הקהילות האמריקאיות סוכנות ההגירה ואכיפת המכס של ארצות הברית (ICE) השירות החשאי של ארצות הברית (USSS) הסוכנות הפדרלית לניהול מצבי חירום (FEMA) המינהל לתוכניות והגנה לאומית (NPPD) שירות האבטחה הפדרלי של ארצות הברית (FPS) מדיה וקבצים בנושא המחלקה לביטחון המולדת של ארצות הברית בוויקישיתוף אתר האינטרנט הרשמי של המחלקה לביטחון המולדת של ארצות הברית (באנגלית) האתר הרשמי של המחלקה לביטחון המולדת של ארצות הברית (באנגלית) ארצות הברית: דו"ח השגי המחלקה לביטחון המולדת המחלקה לביטחון המולדת של ארצות הברית, באתר אנציקלופדיה בריטניקה (באנגלית) המחלקה לביטחון המולדת של ארצות הברית, ברשת החברתית פייסבוק המחלקה לביטחון המולדת של ארצות הברית, ברשת החברתית אקס (טוויטר) המחלקה לביטחון המולדת של ארצות הברית, ברשת החברתית אינסטגרם המחלקה לביטחון המולדת של ארצות הברית, סרטונים בערוץ היוטיוב המחלקה לביטחון המולדת של ארצות הברית, הבלוג הרשמי המחלקה לביטחון המולדת של ארצות הברית, באתר פליקר ערך זה הוא קצרמר בנושא ארצות הברית. אתם מוזמנים לתרום לוויקיפדיה ולהרחיב אותו.
מצלול

האם התכוונתם ל... מצלול (ספרות) – אמצעי אומנותי המשמש בספרות ובשירה מצלול (מוזיקה) – תכונה של כלים מוזיקליים שונים
ממלכת כוש

ממלכת כוש הייתה ציוויליזציה קדומה בנוביה שהתפתחה סביב עמק הנילוס באזור שנמצא היום בצפון סודאן ובדרום מצרים. הממלכה הגיעה לשיא כוחה בסוף תקופת הברונזה המאוחרת. אנשיה נקראו בשם כושים. בירתה הדרומית הייתה העיר מרואה. האזכור הראשון בנוביה נזכר בזמן השושלת הראשונה של מצרים בשנת 2890 - 3100 לפנה"ס, מצרִים החלו לנוע דרומה וגילו את רובה של כוש. גילוי זה היה ברקע נפילת הממשלה המרכזית המצרית. בערך בשנת 1500 לפנה"ס עבר האזור לשליטת מצרים הפרעונית תחת שלטונו של תחותמס הראשון. במאה ה-11 לפנה"ס שלטון המצרים קרס והוקמה ממלכה עצמאית סביב העיר נפאטה בנוביה. אזור נפאטה, שהיה מרכז השלטון, אוחד על ידי אלראן בתקופה מ-780 - 755 לפנה"ס, אלראן מוזכר כמייסד הממלכה הכושית על ידי יורשיו. הממלכה גדלה והשפעתה גדלה לאזור אלאפנטין (יב) בדרום מצרים. שנים מאוחר יותר המלך הכושי פִּיי כבש את מצרים העתיקה והקים את השושלת העשרים וחמש של מצרים. כאשר האשורים פלשו בשנת 671 לפנה"ס, כוש נהפכה למדינה עצמאית. המלך הכושי האחרון אשר ניסה להשתלט על מצרים היה טנטמני אשר הובס על ידי האשורים בשנת 664 לפנה"ס. כוחה של הממלכה כלפי מצרים שקע ונוטרל בשנת 656 לפנה"ס כאשר פאסמטיק מייסד השושלת העשרים ושש איחד את מצרים. בשנת 591 המצרים תחת פסמתיך השני פלשו לכוש משום ששליט כוש אספאלטה התכוון לפלוש למצרים. בשנת 701 לפנה"ס התקיים מסע סנחריב בלבנט בו כוחות האימפריה האשורית החדשה קיימו מסע עונשין נגד מספר ממלכות מורדות שכללו את (ממלכת צידון, ממלכת אשקלון, מורדים מעקרון, וממלכת יהודה. ממלכת מצרים וממלכת כוש סייעה למורדים ושלחה כוח צבאי גדול שנלחם באשורים. אנשי עקרון, בגלל סיבה לא ידועה, מרדו כנגד מלכם פדי, אשר היה בעל־ברית של אשור, והסגירו אותו לחזקיהו בעת שהוא כבש את ארץ פלשת, כנראה שהם לא העלו לו מיסים וסנחריב יצא להעניש גם אותם. מנסרת סנחריב מתארת את הקרב בין הכושים לבין האשורים. הפקידים, האצילים ואנשי עקרון, את פָּדִי מלכם הקשור בשבועה ובאלה לאשור נתנו באזיקי ברזל כאויב ומסרוהו לחזקיהו היהודי, ובכך פשעו. הם (אנשי עקרון) נבהלו וקראו לעזרתם את מלכי מצרים, את הקשתים, המרכבות והסוסים של מלך כוש כוח גדול מאוד, שחש לעזרתם. בסביבות העיר אֶלְתְקַה, נערכו לקרב עמי. בעזרת האל אשור אדני, נלחמתי עמם והבסתים. את בעלי המרכבות והנסיכים המצריים יחד עם בעלי המרכבות של מלך כוש לקחתי בשבי בסערת הקרב. על אֶלְתְקַה ותמנה צרתי, לכדתי ושללתי את שללן. התקרבתי אל עקרון והרגתי את הפקידים ואת האצילים אשר פשעו ותליתי גופותיהם על עמודים סביב העיר. את התושבים אשר חטאו וביזו לקחתי בשבי. שאריתם אשר לא מרדו ולא נמצא בהם חטא פקדתי לשחרר. את פָּדִי מלכם הוצאתי מתוך ירושלים והמלכתי אותו עליהם. — מנסרת סנחריב יד האשורים הייתה על העליונה וכל הערים נכבשו או נכנעו להן. ערים רבות בישראל נחרבו. ירושלים שמרה על מעמד עצמאי עד לכיבושה בידי האימפריה הבבלית. השם שניתן לתרבות מקורו בתנ"ך: כוש בן חם אחד מנכדיו של נח שהתיישב בצפון מזרח אפריקה. התנ"ך מתאר את כוש באזור סודאן, דרום מצרים, אריתריאה, אתיופיה וסומליה. ממלכתו של אחשוורוש השתרעה מהודו ועד כוש. כמה מהחוקרים מזהים את כוש בדרום חצי האי ערב. לדעת חז"ל (ילקוט שמעוני שמות ב, קסח), כיהן משה רבנו כמלך כוש, במשך ארבעים שנה, לאחר שברח ממצרים מפחד פרעה. כושי תרבות קרמה הערך: כוש (א, ב, ג,), לכסיקון מקראי, (עורכים: מנחם סוליאלי, משה ברכוז), א-ב, תל אביב: הוצאת דביר, תשכ"ה-1965, עמ' 391. יוחנן אהרוני, אטלס כרטא לתקופת המקרא, ירושלים: הוצאת כרטא, 1974. מדיה וקבצים בנושא ממלכת כוש בוויקישיתוף ממלכת כוש, באתר אנציקלופדיית ההיסטוריה העולמית (באנגלית)
נייג'ל הות'ורן

סר נייג'ל הות'ורן (באנגלית: Nigel Hawthorne;‏ 5 באפריל 1929 – 26 בדצמבר 2001) היה שחקן קולנוע וטלוויזיה בריטי. הות'ורן נולד בעיר קובנטרי שבווריקשייר, אנגליה וגדל בקייפטאון, דרום אפריקה, שם חונך בידי ארגון "האחים הנוצרים". הוא חזר לבריטניה ב-1951 כדי לפתח קריירת משחק. בקריירה הארוכה והמגוונת שלו, שהתחילה מפרסומת לבירה, תפקידיו הידועים ביותר הם סר המפרי אפלבי בסדרת הטלוויזיה "כן, אדוני השר" ובסדרת ההמשך "כן, אדוני ראש הממשלה", שעליו זכה בארבעה פרסי BAFTA, והמלך ג'ורג' השלישי במחזה "טירופו של המלך ג'ורג'" מאת אלן בנט, שעליו זכה בפרס אוליבייה ובפרס באפט"א לשחקן הטוב ביותר בתפקיד ראשי, ובסרט שנעשה על פי המחזה, שעליו היה מועמד לפרס אוסקר. בנוסף, נתן הות'ורן את קולו לדמות המספר בסרט המצויר רארג. הות'ורן זכה בשנת 1991 בפרס אנטואנט פרי למצוינות בתיאטרון (טוני) לתפקיד הראשי הטוב ביותר, על תפקידו בסרט "Shadowlands". בשנת 1987 קיבל הות'ורן תואר מפקד במסדר האימפריה הבריטית ובשנת 1999 קיבל תואר אביר. לאחר פרסום מועמדותו לפרס האוסקר בשנת 1995, התפרסם במגזין אמריקאי ריאיון שבו דיבר בפתיחות על היותו הומוסקסואל. עד אז שמר הות'ורן באדיקות על חייו הפרטיים. לטקס פרסי האוסקר הגיע עם התסריטאי טרבור בנטהאם, שהיה בן זוגו במשך תקופה ארוכה, עד מותו של הות'ורן. הות'ורן עבר מספר ניתוחים לטיפול בסרטן הלבלב ממנו סבל, וב-26 בדצמבר 2001 מת מהתקף לב. לאחר מותו פורסמה האוטוביוגרפיה שלו, "Straight Face". מדיה וקבצים בנושא נייג'ל הות'ורן בוויקישיתוף נייג'ל הות'ורן, במסד הנתונים הקולנועיים IMDb (באנגלית) נייג'ל הות'ורן, באתר AllMovie (באנגלית) נייג'ל הות'ורן, באתר Rotten Tomatoes (באנגלית) נייג'ל הות'ורן, במסד הנתונים הקולנועיים KinoPoisk (ברוסית) נייג'ל הות'ורן, באתר MusicBrainz (באנגלית) נייג'ל הות'ורן, באתר "Find a Grave" (באנגלית) לרשימת הזוכים המלאה בפרס זה, ראו כאן (באנגלית)
קוש

האם התכוונתם ל... מקומות קוש (כפר) (אנ') – כפר בנפת אשטראק, מחוז אראגצוטן, ארמניה אישים אריך קוש (Koš;‏ 1913–2010) – סופר ומתרגם יוגוסלבי לארי קוש (Kusche; יליד 1945) – סופר וספרן אמריקאי פוליקרפ קוש (Kusch;‏ 1911–1993) – פיזיקאי אמריקאי רוברט קוש (Kosch;‏ 1856–1942) – גנרל גרמני כוש (פירושונים) קוס (פירושונים)
כוש

האם התכוונתם ל... כוש בן חם – דמות מקראית, בנו של חם בן נח ממלכת כוש – ממלכה עתיקה בצפון סודאן של ימינו כוש – שם עט שהוא ראשי תיבות של "כרמי ושושנה", מחברי הספר "שמוליקיפוד" שפות כושיות – ענף במשפחת השפות האפרו-אסיאתיות כושי כושן (פירושונים)
מסכת שבועות

מַסֶּכֶת שְׁבוּעוֹת היא המסכת השישית בסדר נזיקין שבמשנה, ומוקדשת בעיקרה לדיני שבועה. אולם בשני פרקיה הראשונים היא דנה בטומאת מקדש וקודשיו - דיני הנכנס לבית המקדש או אוכל בשר קורבן ('קודש') בהיותו טמא, בשוגג - ששכח שנטמא או ששכח שהוא אוכל קודש או נכנס למקדש, ובמזיד, ורק אחר-כך היא מבארת ומפרטת את דיני השבועות השונים. זאת כנראה משום הקשר שבין דין טומאת מקדש וקודשיו לחלק מדיני השבועות (שבועת העדות ושבועת ביטוי) שמופיעים יחד בפרשה אחת בספר ויקרא, ומביאים עליהם קורבן עולה ויורד. מסכת זו בתלמוד הבבלי כוללת 48 דפים (בדפוס וילנא והדומים לו), ויש שמוצאים רמז, שכיוון שבספירת העומר יש 49 יום, יש להתחיל ללמוד מסכת זו בהספק של דף ליום על מנת לסיימה לפני חג שבועות. בתלמוד הירושלמי (בדפוס הנפוץ) יש במסכת 44 דפים. לפי הקדמתו של הרמב"ם למשנה, הטעם הראשון לסידור מסכת זו אחר מסכת מכות הוא שיש דמיון בדיניהם ומשפטיהם כמו שנזכר בתלמוד. טעם אחר הוא שכל עניין השבועות ואכיפתן הוא בסמכות השופטים. ולכן על מסכת זו להימצא אחר מסכת סנהדרין בה התבארו דיני השופטים. שבועות שתים שהן ארבע (שבע משניות) עוסק ביחס בין הקורבנות השונים המכפרים על טומאת מקדש וקודשיו. ידיעות הטומאה שתים שהן ארבע (חמש משניות) עוסק בחיובו של החוטא בטומאת וקודשיו וקודשיו בקורבן עולה ויורד. שבועות שתים שהן ארבע (אחת עשרה משניות) עוסק בעיקר בשבועת ביטוי - הנשבע לשקר או שאינו עומד בשבועתו. הפרק עוסק גם בשבועת שוא - הנשבע על דבר שאינו אפשרי. שבועת העדות (שלוש עשרה משניות) עוסק בשבועת העדות - מי שהיה עד להתרחשות כלשהי ונשבע לשקר כדי להתחמק מלהעיד על כך בבית דין. שבועת הפקדון (חמש משניות) עוסק בשבועת הפיקדון - נתבע בבית דין שכפר בתביעה ונשבע לשקר. שבועת הדיינין (שבע משניות) עוסק בשבועת מודה במקצת - נתבע בבית דין שמודה במקצת מן התביעה, חייב להישבע על החלק מן התביעה שבה הוא כופר. כל הנשבעין שבתורה (שמונה משניות) עוסק בשבועת המשנה - שבועות שתיקנו חכמים לחייב בהן את התובע בבית דין במקרים מסוימים. ארבעה שומרין הן (שש משניות) עוסק בשבועת השומרים - אדם שקיבל אחריות לשמור על חפצים של אחר, וטוען שהחפצים אבדו שלא באשמתו, חייב להישבע כדי לגבות את דבריו. בסך הכול, יש במסכת 62 משניות. משנה, מסכת שבועות, באתר ויקיטקסט תוספתא, מסכת שבועות, באתר ויקיטקסט תלמוד בבלי, מסכת שבועות, באתר ויקיטקסט תלמוד ירושלמי, מסכת שבועות, באתר ויקיטקסט תלמוד בבלי, מסכת שבועות, במפעל המילון ההיסטורי של האקדמיה ללשון העברית כתב יד, מסכת שבועות, תלמוד בבלי, פירנצה, מאה 12, בפרויקט "כתיב" באתר הספרייה הלאומית ספר ויקרא, פרק ה' מספר המשניות בכל פרק הוא לפי הספירה במשניות קהתי. בדפוסים אחרים תיתכן חלוקה שונה. פרק א' פרק ב' פרק ג' פרק ד' פרק ה' פרק ו' פרק ז' פרק ח'
ריכטר

ריכטר (Richter) הוא שם משפחה גרמני שמשמעותו בגרמנית שופט. השם נפוץ אצל עמים דוברי גרמנית – גרמנים, אוסטרים, שווייצרים וכו' ואומץ גם על ידי בני עמים שכנים או שהיו במגע עם גרמנים או הושפעו על ידיהם כמו צ'כים, הונגרים וכו'. השם ריכטר קיים גם אצל יהודים אשכנזים. האם התכוונתם ל... ברטון ריכטר – פיזיקאי אמריקאי יהודי, שזכה בפרס נובל לפיזיקה בשנת 1976 גוסטב ריכטר – קצין אס אס, פושע מלחמה נאצי, מעוזריו של אדולף איכמן גרהרד ריכטר – צייר גרמני זוכה "פרס וולף" לשנת 1995 דניאלה יניב-ריכטר – קרמיקאית ופסלית ישראלית הוגו ריכטר – דוקטור לרפואה יהודי-הונגרי, נוירולוג, פרופסור, מנהל מחלקה ורופא ראשי בבית החולים היהודי. הוראס ריכטר – אספן ואוצר אומנות הנס ריכטר (יאנוש ריכטר) – מנצח אוסטרי יליד הונגריה יהודית ריכטר – אשת עסקים ישראלית, מנכ"לית חברת מדינול, אשתו של קובי ריכטר ירמיאס בנימין ריכטר – כימאי גרמני מקס ריכטר – מלחין, נגן ומפיק מוזיקלי ממוצא גרמני המתגורר בבריטניה סרגיי ריכטר – קלע אולימפי ישראלי פרידריך ריכטר – מחזאי, משורר וסופר גרמני. פרנץ קסאפר ריכטר – מלחין אוסטרי-גרמני יליד מורביה צ'ארלס ריכטר גאולוג אמריקאי בעל שורשים גרמנים, מפתחו של: סולם ריכטר – יחידת מידה לעוצמתה של רעידת אדמה סביאטוסלב ריכטר – פסנתרן רוסי ממוצא גרמני קארל ריכטר – מנצח, מנצח מקהלה, נגן עוגב וצ'מבליסט גרמני קובי ריכטר – יזם ישראלי וטייס קרב לשעבר בחיל האוויר הישראלי, אלוף הפלות רות ריכטר – סופרת ותסריטאית ישראלית שופט (פירושונים) רכטר מקור השם רכטר באתר אנו – מוזיאון העם היהודי
סלסטין גאלי-מרייה

סלסטין גאלי-מרייה (בצרפתית: Célestine Galli-Marié; ‏15 במרץ 1837 – 21 בספטמבר 1905) הייתה זמרת מצו-סופרן צרפתייה, שעיקר פרסומה בא לה מהיותה כרמן המקורית. סלסטין מרייה דה ל'איזל נולדה בפריז. היא למדה לשיר אצל אביה, שהיה מוזיקאי מחונן. הופעתה הראשונה התקיימה בשנת 1859 בשטרסבורג וזמן קצר אחר כך נישאה לפסל בשם גאלי (נפטר ב-1861) ואימצה את שם הבמה 'גאלי-מרייה'. אמיל פרין, מנהל האופרה קומיק, שמע את שירתה ברואן והביאה לפריז. היא הופיעה לראשונה באופרה קומיק ב"שפחה הגברת" של פרגולזי והמשיכה להופיע שם עד 1885. תפקידיה המפורסמים ביותר היו ב"מיניון" של אמברואז תומא (1866) ובכרמן של ביזה (1875). גאלי-מרייה הופיעה בלונדון ב"תיאטרון של הוד מלכותה" במסע הופעות בשנת 1886 וחזרה לאופרה קומיק ב-1890 לשיר במופע התרמה להקמת יד זיכרון לביזה. צליל קולה היה משובח, הדיקציה שלה הייתה ברורה והיא הקפידה על פיסוק נכון. גאלי-מרייה מתה בוונס, סמוך לניס. לעיתים מתייחסים לקול מצו-סופרן גבוה כ"גאלי-מרייה". תפקידי גאלי-מרייה ניתנים במקרים רבים לזמרות סופרן. הרולד רוזנטל, "סלסטין גאלי-מרייה", מילון גרוב החדש למוזיקה ומוזיקאים, עורך סטנלי סיידי (לונדון, מקמילן, 1980), כרך VII, עמ' 127. מדיה וקבצים בנושא סלסטין גאלי-מרייה בוויקישיתוף סלסטין גאלי-מרייה, באתר "Find a Grave" (באנגלית) סלסטין גאלי-מרייה, באתר MusicBrainz (באנגלית)
שרף (פירושונים)

האם התכוונתם ל... שרף – חומר נוזלי היוצא מן העץ (נכתב גם שָׁרָף אן שְׂרָף) שרף (מלאך) – סוג של מלאך שרף (נחש) – כינוי לנחש ארסי, (במדבר, כ"א, ו') בשל האמונה שרווחה כי ארס הנחש שורף את הגוף מבפנים. שרף (קומיקס) – גיבור על ישראלי של חברת DC קומיקס שרף (מסוק) – כינויו העברי של מסוק האפאצ'י לונגבו AH-64D גדוד שרף – הגדס"ר של חטיבת הצנחנים השרף – כינוי חסידי לרבנים מסוימים כמו השרף ממוגלניצא השרף מסטרליסק השרף מקוצק אישים: שֶׁרְף הוא שם משפחה יהודי הנפוץ בקרב אשכנזים, מקורו במילה הגרמנית "חד" (Sharf שקרובה למילה האנגלית Sharp).מקור אפשרי אחר הוא המילה הצרפתית Cerf שפירושה צבי. Bennet cerf – מייסד בית ההוצאה לאור Random house. אהרון שרף – ראש אגף "תבל" במוסד בן שרף – כדורסלן ישראלי זאב שרף – שר וחבר כנסת מטעם סיעות המערך והעבודה יובל שרף – שחקנית ישראלית מיכאל שרף – רופא ישראלי עבד אלחמיד שרף – ראש ממשלת ירדן (1980-1979) עיסאם שרף – ראש ממשלת מצרים (2011) עמית שרף – מאמן כדורסל ישראלי צביקה שרף – מאמן כדורסל ישראלי רון שרף – פעיל חברתי פוליטי רונית שרף – כדורסלנית ישראלית רפאל שרף – עיתונאי יהודי פולני אנגלי שי שרף – כדורסלן עבר ישראלי שלמה שרף – מאמן כדורגל ישראלי סרף שרוף
מפרץ עכו

מפרץ עכו הוא שלוחה של מפרץ חיפה, אשר נמצא בים התיכון בארץ ישראל. זהו המפרץ הקטן ביותר בישראל ואורכו (בציר מזרח-מערב) כשלושה קילומטרים. בתחום המפרץ נמצא שפך נחל נעמן. המפרץ נמצא בצפון מישור החוף וגבולותיו הם: בדרום - מפרץ חיפה בצפון ובמזרח - עכו במערב - העיר העתיקה של עכו לאורך מפרץ עכו ממוקמים מספר שכונות ואזורי תעשייה חשובים, וכן שוכן בו נמל עכו. בסמוך למפרץ עוברת מסילת החוף המקשרת את עכו ונהריה למרכז ודרום הארץ. מדיה וקבצים בנושא מפרץ עכו בוויקישיתוף ערך זה הוא קצרמר בנושא ישראל. אתם מוזמנים לתרום לוויקיפדיה ולהרחיב אותו.
פול לרי

פול לֶרי (בצרפתית: Paul Lhérie‏; 8 באוקטובר 1844 – 17 באוקטובר 1937) היה זמר טנור (ומאוחר יותר בריטון) צרפתי, שהתפרסם ביותר בהופעתו כ"דון חוסה" המקורי בכרמן. הופעתו הראשונה הייתה באופרה קומיק ב-1866 כ"ז'וזף" של מאול. הוא יצר את תפקידי "שארל השני" בהצגת הבכורה של "דון סזאר דה באזאן" של מאסנה בשנת 1872, "בנואה" ב"דבר המלך" של דליב ב-1873 ו"דון חוזה" בכרמן של ביזה ב-1875. ב-1882 עבר לתפקידי בריטון, החל ב"פוזה" ("דון קרלוס") בלה סקאלה. הוא שהה זמן מה גם בבית האופרה המלכותית, קובנט גארדן, שם ביצע את "זורגה" ("דולי הפנינים" של ביזה), "ריגולטו", "ז'רמון" (לה טרוויאטה), "לונה" ו"אלפונס" ("לה פאבוריטה") הוא פרש מן הבמה בשנת 1894. אליזבט פורבס, לרי, פול, מילון גרוב החדש לאופרה, 1992, לונדון, עורך סטנלי סיידי. מדיה וקבצים בנושא פול לרי בוויקישיתוף
ז'אק בואי

ז'אק ז'וזף אנדרה בואי (בצרפתית: Jacques-Joseph-André Bouhy;‏ 18 ביוני 1848 – פריז 24 בינואר 1929) היה זמר בריטון בלגי, שהתפרסם ביותר בהיותו הראשון ששר את שיר הטוריאדור בתפקיד אסקמיליו באופרה כרמן. אחרי שלמד מוזיקה בקונסרבטוריון של ליאז', הופיע לראשונה באופרה של פריז כמפיסטופלה ("פאוסט") בשנת 1871. הוא הופיע באופרה קומיק בתפקיד פיגארו (נישואי פיגארו) ואסקמיליו (כרמן) בשנת 1875. באופרה קומיק יצר גם את תפקיד דון סזאר באזאן באופרה של ז'יל מאסנה בשנת 1872. בשנת 1882 הופיע בבית האופרה המלכותית, קובנט גארדן, ב"פאוסט" של שארל גונו וב"כרמן". הוא שהה תקופת מה בארצות הברית לפני שובו לפריז, לשיר את הכוהן הגדול ב"שמשון ודלילה" של קמיל סן-סאנס ב-1890. בואי היה מקובל מאוד על קהל המאזינים ובין המתפעלים מכישרונו היה גם המלחין ז'יל מאסנה. מדיה וקבצים בנושא ז'אק בואי בוויקישיתוף ז'אק בואי, באתר MusicBrainz (באנגלית) אליזבת פורבס, הערך "ז'אק בואי" במילון גרוב למוזיקה ומוזיקאים אונליין
פסל המנורה (הר הרצל)

פסל המנורה הוא פסל של האמן בן ציון צפוני שמוצב בקצה גן האומות בסמוך אל רחבת הכניסה להר הרצל בירושלים. על הפסל מופיעים סמלי 12 השבטים, במרכזו מנורה ולה 9 קנים והיא דומה לחנוכייה. צפוני מסביר כי המנורה תוכננה להיות מוצבת ברחבת הכותל, אך רב הכותל דאז, מאיר יהודה גץ, הסביר שאסור לחקות את כלי בית המקדש וביקש ממנו להוסיף שני קנים. לכן, ישנם 7 קנים במנורה שבנויים בעיצוב מיוחד של כפתור ופרח ועוד שני קנים נוספים ללא פרחים, כך שלמעשה זוהי מנורה בתוך חנוכייה. בבסיס המנורה/חנוכייה נמצא מגן דוד שעל כל אחת מצלעותיו מופיעים פסוקים מברכת יעקב. מידותיה: בסיס המנורה כ-3.5 מטר, גובהה כ-6 מטרים, המנורה עשויה כולה מנירוסטה 316, משקלה כ-2 טון. המנורה מוצבת בכניסה להר הרצל, צפוני מקדיש אותה לכל החיילים הקבורים שם בדבריו – ”אני לא הייתי רחוק מלהיות קבור בהר הרצל, אז במקום זאת, הנחתי שם את המנורה, זה חלק ממני.” מדיה וקבצים בנושא פסל המנורה בוויקישיתוף המנורה, באתר האמן בן ציון צפוני
קרן חבצלת

קרן חבצלת הוא ארגון שהוקם על ידי הקיבוץ הארצי השומר הצעיר בשנת 1967 ומטרתו היא לתמוך כספית במוסדות החינוך והתרבות של הקיבוץ הארצי השומר הצעיר. בין המוסדות הנתמכים: תנועת הנוער השומר הצעיר בישראל, תנועת הנוער השומר הצעיר העולמית, סמינר גבעת חביבה, מועדון צוותא, קשת איילון, מקהלת הקיבוץ הארצי וארגונים נוספים. בנוסף לתמיכה במוסדות החינוך והתרבות קרן חבצלת מחלקת מלגות לסטודנטים וכן לאומנים אנשי הקיבוץ הארצי. לאחר איחוד התנועות הקיבוציות וסיום פעילותו של הקיבוץ הארצי מהווה קרן חבצלת את המסגרת הארגונית והרעיונית שמאגדת את קיבוצי הקיבוץ הארצי-השומר הצעיר. אתר האינטרנט הרשמי של קרן חבצלת קרן חבצלת, ברשת החברתית פייסבוק קרן חבצלת, סרטונים בערוץ היוטיוב קרן חבצלת, באתר "גיידסטאר ישראל" ערך זה הוא קצרמר בנושא ישראל. אתם מוזמנים לתרום לוויקיפדיה ולהרחיב אותו.
קרב הגמל

קרב הגמל (ערבית: وقعة الجمل או معركة الجمل) או קרב בצרה הוא קרב שנערך בין צבאו של הח'ליף הרביעי עלי בן אבי טאלב לבין צבאה של מחנה עאישה (אחת מנשותיו של מוחמד ובתו של אבו בכר, הח'ליף הראשון) ושניים מחסידיו הקרובים ביותר של מוחמד, בשנת 656. אחד המאבקים הקשים ביותר שהיו לקודמו של עלי בן אבי טאלב, הח'ליף עות'מאן בן עפאן, התרחש בעיר כופה שבעיראק. תושבי העיר לא היו מרוצים ממושל העיר שמונה על ידי עות'מאן ופתחו במרד. עות'מאן נכנע ללחצים ומינה מושל אחר. תושבי קהיר, ששמעו על המקרה, החליטו כי גם הם אינם מרוצים מהמושל ששמו עליהם, ושלחו לאל-מדינה משלחת שדרשה מעות'מאן להחליף את המושל. בתום התפרעויות קשות נענה לדרישתם ונישל את מושל קהיר מתפקידו. בדרכם של אנשי המשלחת חזרה לקהיר, הם תפסו שליח נוסף של עת'מאן וגילו לתדהמתם שהשליח מביא עמו בשורה למושל קהיר שאומרת כי בשורת השליח הראשון, הקוראת לו לסיים את תפקידו לאלתר, בטלה, וכי היא נמסרה רק כדי לדכא את מרד תושבי קהיר. כמו כן, הודיע עת'מאן למושל מצרים כי הוא מגבה אותו, והזהיר אותו מפני המרד הצפוי לו בקהיר לכשתחזור המשלחת. בהיוודע הדבר לאנשי המשלחת, הם חזרו לאלמדינה, ניהלו מלחמה מול עות'מאן ובסופה רצחו אותו. מיד לאחר הרצח עלה לשלטון עלי בן אבי טאלב, אשר דרש עם עלייתו שבועת אמונים ("ביעה") מכל מושלי המחוזות. מושל סוריה, מועאויה בן אבי סופיאן מבית אומיה, וממקורבי עות'מאן בן עפאן, סירב להישבע ונשבע לנקום בעלי נקמת דם, בשל רצח עות'מאן בידי תומכיו. מועאויה האשים את עלי בשליחת השליח השני ובעצם ברצח עות'מאן, ולכן החל עלי לרכז צבא נגדו. בו בזמן החלו טלחה ואל-זביר לחתור תחת שלטונו של עלי בעיראק. בתגובה הגיע גם עלי לעיראק, צירף אליו את תושבי כופה ובנה בה את מרכזו. עלי החליט לפעול נגד השלישייה, ולאחר ניסיונות למשא ומתן שבהם גילה עלי חולשה, הוא החליט להסגיר את הרוצחים שיימצאו במחנהו. הרוצחים פתחו במלחמה, שלימים נקראה "קרב הגמל", על שם הגמל של עאישה, שנמצאה כל אותה העת בקרב הלוחמים ועודדה אותם נגד עלי. הקרב נערך בסוף שנת 656 על יד בצרה, ונסתיים בניצחונו של עלי, שכעת שלט בכל הח'ליפות חוץ מאשר בסוריה, במותם של טלחה וא-זביר ובהתפייסות בין עאישה ועלי. מועאויה, שהכריז על עצמו כגואל דמו של עות'מאן בן עפאן, המשיך להסית נגד עלי. מועאויה הציג כמניפולציה את הכתונת שעות'מאן לבש כשנרצח, ואת אצבעות אשתו נאילה שנקטעו כאשר ניסתה להגן עליו. הקרב הוביל לתבוסת עאישה וסילוקה ממוקד ההשפעה. מדיה וקבצים בנושא קרב הגמל בוויקישיתוף